als_Latn dik_Latn sag_Latn
Bashkimi Evropian dhe Ministria e Shkencës së Koresë së Jugut kanë nënshkruar një marrëveshje për zhvillimin e teknologjisë 5G. Së bashku ata do të krijojnë gjeneratën e ardhshme të internetit për celularë, të quajtur 5G, si dhe përfshirjen e kësaj teknologjie në rrjetin e komunikimeve.
Bashkimi evropian ka rënë dakord që të investojë 700 milionë euro në shtatë vitet e ardhshme, ndërsa industria e saj do të investojë për rritjen e shpejtësisë së internetit 5 herë më shumë. Koreja e Jugut do të investojë në Forumin 5G.
Thuhet se me zhvillimin e teknologjisë 5G, një film që zgjat një orë mund të shkarkohet për 6 sekonda. Ideja e zhvillimit të teknologjisë është më shumë se sa rritja e shpejtësisë së internetit. Supozohet se kjo teknologji do të ndihmojë në zhvillimin e qyteteve inteligjente, që do të lejojë ndërtesat, automjetet dhe infrastrukturën të komunikojnë dhe ndërveprojnë me njëri-tjetrin.
(Herë të lexuara: 184)
als_Latn als_Latn als_Latn als_Latn